บุคคลอ้างอิงอื่น ๆ และปัจจัยความเสี่ยง

1 ที่ปรึกษาทางกฎหมาย : 1. บริษัท ปมุข กฎหมาย จำกัด

1044 หมู่ 7 ถนนบรมราชชนนี แขวงศาลาธรรมสพน์

เขตทวีวัฒนา กรุงเทพมหานคร 10170

โทร. 028883322, 028883344 โทรสาร 028883322

2. บริษัท ไว้ท์ แอนด์ เคส (ประเทศไทย) จำกัด

เลขที่ 999 เกษรพลาซ่า ชั้น 5

ถนนเพลินจิต แขวงลุมพินี เขตปทุมวัน

กรุงเทพฯ 10330

โทร. 026561721-32

2 ปัจจัยความเสี่ยง

(1) ความเสี่ยงในแง่ของลูกหนี้ด้อยคุณภาพ
เนื่องจากบริษัทได้ขยายการตลาดและมีลูกค้ารายย่อยเพิ่มมากขึ้น
ซึ่งการตรวจสอบประวัติทางการเงินของบริษัทฯ ดังกล่าวเป็นไปได้ยาก
และในการขายยังต้องพึ่งตัวแทนจำหน่ายในการกระจายสินค้า เพื่อให้ครอบคลุมตลาดในวงกว้าง
เพื่อไม่ให้เสียโอกาสทางด้านการขาย
บางครั้งจึงเลี่ยงไม่ได้ที่จะมีความเสี่ยงบ้างในแง่ของลูกหนี้ด้อยคุณภาพ

(2) ความเสี่ยงในแง่ของการแข่งขันที่เพิ่มสูงขึ้น เนื่องมาจากลดค่าลงของค่าเงินบาท
ซึ่งถือเป็นปัจจัยที่ช่วยส่งเสริมให้คู่แข่งขันต่างประเทศเข้ามามีส่วนแบ่งในตลาด
ซึ่งบริษัทข้ามชาติเหล่านี้มักมีข้อได้เปรียบอย่างมากทั้งในแง่ของเงินทุนที่มีปริมาณสูง
หรือการที่ค่าเงินของบริษัทเหล่านี้มีค่ามากขึ้นเมื่อเทียบกับเงินบาท มีเทคโนโลยีที่ทันสมัย รวมถึงมี
R&D อย่างต่อเนื่องควบคู่ไปกับการตลาด ซึ่งดังที่ได้กล่าวมาแล้วนั้นถือได้ว่า
บริษัทข้ามชาติเหล่านี้เป็น
คู่แข่งขันที่น่ากลัวที่อาจจะมีบทบาทสำคัญและสามารถแย่งส่วนแบ่งตลาดในอุตสาหกรรม Packaging

(3) ความผันผวนของอัตราดอกเบี้ยและอัตราแลกเปลี่ยน
ซึ่งก่อให้เกิดความเสี่ยงในด้านราคาของวัตถุดิบทั้งจากต่างประเทศ และในประเทศ
ที่มีการปรับค่าสูงขึ้น ทำให้ต้นทุนในการผลิตสูงขึ้น และนำไปสู่การลดลงของกำไรของบริษัทฯ
รวมทั้งปริมาณการสั่งซื้อสินค้าจากต่างประเทศที่จะมีทั้งชนิดและปริมาณมากขึ้นโดยจะมีความเสี่ยงด้านราคาและคุณภาพสินค้าตลอดไปในช่วงที่ยังขายไม่ได้

(4) การพึ่งพาวัตถุดิบและสินค้ากับผู้จำหน่ายรายเดียว
จากที่ต้องใช้วัตถุดิบที่คุณภาพสูงตรงกับความต้องการเฉพาะ
และอาจสัมพันธ์กับเงื่อนไขหรือนโยบายในการทำธุรกิจที่ต้องการการผูกขาด

แนวทางแก้ไข

(1) การกระจายธุรกิจหลักของบริษัทฯไปยังอุตสาหกรรมด้านอื่น ๆ กล่าวคือ
    เนื่องมาจากภาวะการแข่ง

ขันที่สูงขึ้น อาจมีผลกระทบต่อธุรกิจหลักของบริษัทฯ
คือทำให้ยอดขายของธุรกิจดังกล่าวไม่สามารถทำผลกำไรได้ ดังนั้นแนวทางการแก้ไขคือ
การทำการวิจัย
และพัฒนาผลิตภัณฑ์ใหม่ที่เป็นที่ต้องการของตลาดขึ้นมาทดแทนผลิตภัณฑ์เดิมที่มีผลกำไรและมีส่วนแบ่งตลาดที่ลดลง

ประกอบกับได้ใช้นโยบายการให้บริการและจำหน่ายผลิตภัณฑ์ที่ไม่ได้ผลิตเองให้มีสัดส่วนมากขึ้นซึ่งต่อไปจะทำให้มีการหมุนเวียนของสินค้าจนสามารถจัดลำดับและคัดเลือกเฉพาะสินค้าที่มีความเสี่ยงน้อยที่สุดเท่านั้น

(2) ในด้านของลูกหนี้ที่ด้อยคุณภาพ บริษัทฯ จะมีการเลือกสรรลูกค้าให้เข้มงวดมากขึ้น
โดยจะเน้นถึง สภาพความมั่นคงทางการเงิน และความสามารถในการชำระคืนหนี้สิน โดยตรวจสอบ
Credit Rating ของลูกค้าเท่าที่จะทำได้ และกำหนดวงเงินเครดิตในการขาย ซึ่งบริษัทฯ
เน้นในเรื่องความสัมพันธ์ที่ดีและเพิ่มปริมาณและชนิดสินค้ากับลูกค้าที่เป็นรายใหญ่
ซึ่งมีสภาพคล่องทางการเงิน ซึ่งถือได้ว่าเป็นลูกหนี้ที่มีคุณภาพสูง และมีความเสี่ยงที่ต่ำ

(3) ในส่วนของราคาวัตถุดิบที่เพิ่มขึ้น ส่งผลกระทบต่อต้นทุนการผลิตที่เพิ่มสูงขึ้นต่อเนื่องมา
บริษัทก็ได้พยายามที่จะลดต้นทุนการผลิต โดยการลดสูญเสีย
เพิ่มประสิทธิภาพการผลิตโดยมีการว่าจ้างที่ปรึกษาให้เเนะนำวิธีการและเทคนิคในการผลิตใหม่ๆ
เพื่อเพิ่มประสิทธิผล

และใช้เทคนิคการจัดซื้อ เช่น การประมูล การสั่งซื้อเเบบ Blanket Order เพื่อลดต้นทุนวัตถุดิบ
ได้จัดระบบการจัดซื้อให้มีการเชื่อมโยงข้อมูล การเปรียบเทียบ การประมวลผลต่างๆ
เพื่อวิเคราะห์ต้นทุนการซื้อ และสนับสนุนการตัดสินใจ